รัฐมนตรีประจำสำนักนายกรัฐมนตรี ยืนยันรัฐบาลมุ่งแก้ไขปัญหากลุ่มสมัชชาคนจนอย่างต่อเนื่อง บางกรณีเป็นเรื่องของนโยบายที่ต้องลงไปแก้กฎหมาย
รัฐมนตรีประจำสำนักนายกรัฐมนตรี ยืนยันรัฐบาลมุ่งแก้ไขปัญหากลุ่มสมัชชาคนจนอย่างต่อเนื่อง แต่ในบางกรณีเป็นเรื่องของนโยบายที่ต้องลงไปแก้กฎหมายนายเทวัญ ลิปตพัลลภ รัฐมนตรีประจำสำนักนายกรัฐมนตรี ในฐานะประธานเจรจาหาข้อสรุปแก้ไขปัญหากลุ่มสมัชชาคนจน  เข้ารับฟังข้อเสนอของกลุ่มสมัชชาคนจน โดยใช้เวลากว่า 3 ชั่วโมง โดยเปิดเผยถึงความคืบหน้าการแก้ไขปัญหาว่า วันนี้ได้รับทราบเรื่องราวของกลุ่มสมัชชาคนจนที่มีความเดือดร้อนในหลายเรื่องและต้องส่งต่อให้กับกระทรวงที่เกี่ยวข้อง ดำเนินการหาข้อมูลและแก้ไขปัญหา ก่อนที่จะนำกลับมาหารือร่วมกันอีกครั้ง โดยจะมีการประชุมร่วมกันอย่างต่อเนื่อง ซึ่งบรรยากาศในการพูดคุยทางกลุ่มมีท่าทีที่เข้าใจรัฐบาลมากขึ้น เพราะในบางเรื่องต้องใช้เวลาในการแก้ไขปัญหา โดยเฉพาะในเรื่องที่เกี่ยวข้องกับนโยบายที่ต้องไปแก้ไขกฎหมาย แต่ยืนยันว่ารัฐบาลเร่งดำเนินการพิจารณาอย่างเต็มที่ เนื่องจากเข้าใจถึงปัญหาความเดือดร้อนของกลุ่มสมัชชาคนจนเช่นกัน แต่ยังไม่ทราบว่าจะใช้เวลานานเท่าใดในการแก้ไขปัญหาทั้งหมดตามข้อเรียกร้อง